text: 53-årig mand fundet død
  17 oktober 2018 kl. 17.42
  En hundepatrulje har onsdag aften fundet den 53-årige Kim Juhl Andersen død.
  En hundepatrulje fra Syd- og Sønderjyllands Politi har onsdag aften fundet den 53-årige Kim Juhl Andersen død.
  Kim Juhl Andersen forlod tirsdag formiddag en adresse i Hammelev og blev efterfølgende meldt savnet.
  Politiet har det sidste døgn eftersøgt den 53-årige med hundepatruljer og med helikopter og fandt den 53-årige død i et område syd for Hammelev.
  De pårørende er underrettet.
  